### NN 45/2017 (10.5.2017.), Odluka o proglašenju »Gorjanovićevog prapornog profila u Vukovaru« spomenikom prirode – geološkim

Vukovarsko-srijemska županija

1062

Na temelju članka 123. stavak 4. Zakona o zaštiti prirode (»Narodne novine« broj 80/2013) te članaka 17. i 40. Statuta Vukovarsko-
 -srijemske županije (»Službeni vjesnik« Vukovarsko-srijemske županije broj 4/13), uz prethodnu suglasnost Ministarstva zaštite okoliša i energetike, klasa: 612-07/15-16/319, urbroj: 517-07-2-1-2-17-11 od 15. ožujka 2017. godine, Županijska skupština Vukovarsko-srijemske županije na 34. sjednici održanoj 11. travnja 2017. god., donosi

ODLUKU

O PROGLAŠENJU »GORJANOVIĆEVOG PRAPORNOG PROFILA U VUKOVARU« SPOMENIKOM PRIRODE – GEOLOŠKIM

Članak 1.

Proglašava se »Gorjanovićev praporni profil u Vukovaru« zaštićenim područjem u kategoriji spomenika prirode – geološkog.

»Gorjanovićev praporni profil u Vukovaru«, spomenik prirode – geološki (u daljnjem tekstu: Spomenik prirode) je izdanak prapora na desnoj obali rijeke Dunava u Vukovaru koji predstavlja geokronološki zapis klimatskih promjena tijekom pleistocena/diluvija koji ima ekološku, znanstvenu i odgojno-obrazovnu vrijednost i namjenu.

Članak 2.

Ukupna površina Spomenika prirode iznosi 0,69919 ha (izračunata u ArcGIS 10, ArcMapVersion 10.1., HTR96/TM), a obuhvaća katastarske čestice broj 3888 (dio), 3940 (dio), 3943/2 (dio), 3956 (dio), 3970/3 (dio), sve u katastarskoj općini Vukovar.

Članak 3.

Prostorna granica Spomenika prirode pobliže je opisana u Prilogu I. Opis granice i ucrtana na Hrvatskoj osnovnoj karti (HOK) u mjerilu 1 : 5.000 u Prilogu II. Kartografski prikaz granice u mjerilu 1 : 5000 i na geodetskoj podlozi u mjerilu 1 : 1000, te na ortofoto karti s uklopljenim službenim katastarskim planom u mjerilu 1 : 1000 u Prilogu III. Posebna geodetska podloga za upis pravnog režima u katastar i zemljišnu knjigu, broj: 132/2016, Hidrotehnika i geodezija d.o.o. za geodetske i hidrotehničke radove, Vinkovci, srpanj 2016. godine.

Prilozi I., II. i III. sastavni su dio ove Odluke.

Članak 4.

Spomenikom prirode upravlja Javna ustanova za upravljanje zaštićenim prirodnim vrijednostima Vukovarsko-srijemske županije.

Članak 5.

Spomenik prirode upisuje se u Upisnik zaštićenih područja kojeg vodi ministarstvo nadležno za poslove zaštite prirode.

Članak 6.

Ova Odluka dostavlja se Državnoj geodetskoj upravi, Područnom uredu za katastar Vukovar radi evidentiranja posebnog pravnog režima u katastar i upis zabilježbe posebnog pravnog režima – zaštićeno područje u kategoriji spomenika prirode u zemljišnu knjigu, prema članku 127. stavku 3. i 4. Zakona o zaštiti prirode.

Članak 7.

Kartografski prikaz Spomenika prirode u analognom i digitalnom obliku čuva se u Vukovarsko-srijemskoj županiji.

Po jedan primjerak ove Odluke i kartografskog prikaza Spomenika prirode u analognom i digitalnom obliku dostavlja se Ministarstvu zaštite okoliša i energetike i Hrvatskoj agenciji za okoliš i prirodu.

Članak 8.

Ova Odluka stupa na snagu osmog dana od dana objave u »Službenom vjesniku« Vukovarsko-srijemske županije i objavit će se u »Narodnim novinama« bez Priloga III. ove Odluke.

Klasa: 612-07/15-01/01

Urbroj: 2196/1-03-17-4

Vinkovci, 11. travnja 2017.

Predsjednik Skupštine
 Antun Žagar, ing. graf., v. r.

PRILOG I.

»GORJANOVIĆEV PRAPORNI PROFIL U VUKOVARU«, SPOMENIK PRIRODE – GEOLOŠKI

OPIS GRANICE

Prostorna granica »Gorjanovićevog prapornog profila u Vukovaru« spomenika prirode – geološkog opisana je prema referentnim točkama koje odgovaraju lomnim točkama navedenim u Posebnoj geodetskoj podlozi za upis pravnog režima u katastar i zemljišnu knjigu, broj: 132/2016, Hidrotehnika i geodezija d.o.o. za geodetske i hidrotehničke radove, Vinkovci, srpanj 2016. godine, Prilog III. Odluke o proglašenju navedenog područja zaštićenim područjem.

Granica spomenika prirode započinje u referentnoj točki T1 od koje ide pravocrtno u smjeru sjeveroistoka preko točaka T2, T3, T4, T5, T6, T7, T8, T9, T10, T11, T12 sve do točke T13. Nakon toga, od točke T13 nastavlja pravocrtno u smjeru sjeverozapada preko točaka T14 i T15, do točke T16. Od točke T16 nastavlja pravocrtno u smjeru sjeveroistoka do točke T17 te dalje u smjeru jugoistoka pravocrtno preko točaka T18, T19, T20, T21, T22, T23 sve do točke T24. Od točke T24 dalje ide pravocrtno u smjeru jugozapada preko točke T25 do točke T26 od koje dalje nastavlja u smjeru zapada pravocrtno preko točaka T27 i T28 do točke T29. Od točke T29 nastavlja pravocrtno u smjeru sjeveroistoka do točke T30. Od točke T30 nastavlja dalje pravocrtno u smjeru sjeverozapada do T31, te dalje u smjeru zapada pravocrtno preko točaka T31, T32 i T33. Od točke T33 ide u smjeru jugozapada pravocrtno preko točaka T34, T35, T36, T37, T38, T39, T40 sve do točke T41. Od točke T41 nastavlja u smjeru sjeverozapada pravocrtno preko točaka T42 iT43 sve do početne točke T1.

POPIS REFERENTNIH I LOMNIH TOČAKA

Koordinate x, y su izračunate u programu EsriArcMap 10.1 u HTRS96/TM koordinatnom sustavu

|  |  |  |  |
| --- | --- | --- | --- |
| Referentna točka | Lomne točke prema geodetskoj podlozi | x | y |
| T1 | 1 | 696763,36 | 5025787,85 |
| T2 | 20256 | 696766,51 | 5025789,57 |
| T3 | 20255 | 696782,67 | 5025798,75 |
| T4 | 20251 | 696784,56 | 5025800,22 |
| T5 | 20250 | 696798,14 | 5025807,15 |
| T6 | 20249 | 696818,52 | 5025818,19 |
| T7 | 20248 | 696838,94 | 5025843,31 |
| T8 | 20247 | 696851,78 | 5025848,05 |
| T9 | 20246 | 696856,75 | 5025856,57 |
| T10 | 20245 | 696865,77 | 5025867,91 |
| T11 | 20244 | 696868,85 | 5025873,82 |
| T12 | 20243 | 696871,51 | 5025879,72 |
| T13 | 20139 | 696873,79 | 5025886,06 |
| T14 | 51353 | 696869,47 | 5025889,62 |
| T15 | 51337 | 696858,88 | 5025899,15 |
| T16 | 51338 | 696845,66 | 5025907,97 |
| T17 | 2 | 696851,49 | 5025916,94 |
| T18 | 51329 | 696874,03 | 5025901,85 |
| T19 | 20140 | 696881,81 | 5025888,01 |
| T20 | 20141 | 696900,79 | 5025882,68 |
| T21 | 51330 | 696920,02 | 5025879,35 |
| T22 | 51331 | 696965,36 | 5025858,40 |
| T23 | 51332 | 696986,71 | 5025848,03 |
| T24 | 3 | 696993,03 | 5025844,46 |
| T25 | 4 | 696987,64 | 5025830,25 |
| T26 | 24758 | 696985,02 | 5025823,35 |
| T27 | 24757 | 696967,53 | 5025826,72 |
| T28 | 20242 | 696951,90 | 5025828,89 |
| T29 | 20200 | 696950,24 | 5025829,17 |
| T30 | 5 | 696952,72 | 5025834,46 |
| T31 | 6 | 696917,85 | 5025856,59 |
| T32 | 7 | 696908,33 | 5025857,86 |
| T33 | 8 | 696900,92 | 5025857,65 |
| T34 | 9 | 696886,74 | 5025843,89 |
| T35 | 10 | 696881,23 | 5025839,66 |
| T36 | 11 | 696876,36 | 5025837,96 |
| T37 | 12 | 696858,48 | 5025821,73 |
| T38 | 13 | 696840,75 | 5025807,65 |
| T39 | 14 | 696809,69 | 5025789,29 |
| T40 | 15 | 696777,15 | 5025774,00 |
| T41 | 16 | 696775,31 | 5025772,95 |
| T42 | 20161 | 696773,98 | 5025774,61 |
| T43 | 20160 | 696768,16 | 5025781,87 |

PRILOG II.

»GORJANOVIĆEV PRAPORNI PROFIL U VUKOVARU«, SPOMENIK PRIRODE – GEOLOŠKI

KARTOGRAFSKI PRIKAZ GRANICE U MJERILU 1 : 5.000

![](/files/_web/sluzbeni-dio/2017/129773/images/4499.jpg)